Lolland-Falsters Stifts-Tidende, 1839-04-09
Skibs= og Handelsefterretninger. Fyr- og Lods skibet Drogden er igjen ankommet paa sin Station den 30 f.M., og fortøiet samme Dags Aften Kl. 10. – Amsterdam den 30te Marts. Paa Markedet igaar omsattes atter kun ubetydeligt; 124 Pd. gl. Rostocker Hvede fl. 350. - Af Rug solgt nogle smaa Poster; 116 Pd. ny indenlandsk fl. 170. 172. - Byg stille; 96-100 Pd. nyt Fris. Sommer= fl. 122, 130. - Havre flau og uden Handel. - Roefrø fl. 18 lavere; 9 Hect's pr. Septbr. fl. 321. Tolden er for April: Hvede fl. 7 1/2, Rug 4 1/2, Boghvede 22 1/2, Havre 22 1/2, Byg 15. - Hamborg den 2den April. Formedelst Helligdagene har det siden idag otte Dage været meget stille og uden Handel Kornmarkedet. Tilførselen af Hvede dynger sig op, men meget deraf er allerede lagt paa Loftet. Sælgerne vilde gjerne nøies med noget lavere Priser, men Kjøberne holde sig endnu tilbage. - Rug og Byg af Udlandet vil kunne kjøbes til de forrige Priser, og vel derunder. - Rapssæd nyder endnu ikke nogen Opmærksomhed, skjøndt Veiret er saa koldt. - Uld igjen noget mere stille, men endnu uden Forandring i Prisen. Dansk Lod= og Sommer=Uld 12-13 1/2 s. Bco; islandsk 7 7 1/2 s. - Græs=Smør i f. A. meget spurgt, og betingede indtil 43 Rd. Cour. for fineste Vare til Forsendelse til London. Siden har det hæret noget flanere. Ogsaa for det Portugisiske Marked kjøbtes adskilligt til fuldkomment de forrige PriLitteratur. Fra Pressen her i Nykjøbing er udkommen en Prædiken betitlet Den christelige Godgjørenhed. Denne Prædiken, der sælges til Bedste for de vandlidte Jyder, vil sikkert, foruden paa denne Maade at virke Gavn, ogsaa i og for sig stifte Rytte, da neppe nogen vil læse den uden at føle sig greben af den simple sand christelige Tone, hvori den er skreven. Forfatteren, der er anonym, adtaler sig om denne Anonymitet og om Hensigten med Prædikens Offentliggjørelse paa følgende Maade, der tillige kan tjene til at give et Begreb om den Tone, hvori det Hele er holdt. J nogle Forord hedder det nemlig: Kjære Læser. Jeg har ved denne lille Bog tænkt paa en dobbelt Maade at aflokke Dig en Gave til vore ulykkelige Bredre. Dersom dens Titel har bevæget Dig til at kjøbe den, da har Du allerede forstaaet mig. Men dersom Du nu ved at læse den skulde finde, at jeg har talet et velmeent, sandt, og, hvad jeg især vilde, et christeligt Ord, som derfor og er værd at tage til Hjerte og følge, saa har Du forstaaet mig dobbelt. Og da det, naar vi kun have forstaaet hinanden saavidt, er ligegyldigt, om for Resten jeg er Dig ligesaa fremmed, som Du er mig, har jeg ingen Grund til at sige Dig mit Navn, og der, hvor Du vil søge det, finder Du et bedre Navn, og et Ord som ikke er mit, men som dog skulde sige Dig, hvad der har bevæget mig til at byde en Gave, som jeg selv ikke kan agte ret høit, og til ikke at byde den i mit Navn. Men herom har jeg endnu lidt at tilføie. Ved at skrive dette hellige Ord, kunde jeg ikke andet end tænke paa, hvorledes det kan misforstaaes og misbruges. Det falder os Alle meget let at sige: "Sølv og Guld har jeg ikke, endog naar vi have, hvad der er meget bedre end Sølv og Guld, og hvad saa Mange fattes. Dersom nu ogsaa dette er gaaet Dig til Hjerte, og Du er kommen til at betænke lidt alvorligere, hvad det betyder, at give, hvad vi haver, da vil jeg glæde mig ved, at Du har forstaaet mig fuldkomment. Paa Titelbladet staaer istedetfor Forfatterens Navn følgende Bibelsprog: "Sølv og Guld haver jeg ikke; men det, som jeg haver, det giver jeg i Jesu Christi Nazaræi Navn."